CELEX: 52021PC0313
Language: sl
Date: 2021-06-18
Title: Predlog UREDBA EVROPSKEGA PARLAMENTA IN SVETA o spremembi Uredbe (EU) 2019/216 Evropskega parlamenta in Sveta glede tarifne kvote Unije za visokokakovostno goveje meso iz Paragvaja

EVROPSKA KOMISIJA
            Bruselj, 18.6.2021
            COM(2021) 313 final
            2021/0146(COD)
            Predlog
            UREDBA EVROPSKEGA PARLAMENTA IN SVETA 
            o spremembi Uredbe (EU) 2019/216 Evropskega parlamenta in Sveta glede tarifne kvote Unije za visokokakovostno goveje meso iz Paragvaja 
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               Vlada Združenega kraljestva je 29. marca 2017 uradno obvestila Evropski svet, da namerava Združeno kraljestvo izstopiti iz Evropske unije (EU). Združeno kraljestvo je 1. februarja 2020 postalo tretja država. Od 1. januarja 2021 se skupna trgovinska politika Evropske unije po koncu prehodnega obdobja za Združeno kraljestvo ne uporablja več.
            
            
               Odločitev Združenega kraljestva, da izstopi iz EU, je ustvarila potrebo po „porazdelitvi“ količinske zaveze iz seznama STO EU-28 za 143 tarifnih kvot EU v okviru STO za kmetijske, ribiške in industrijske proizvode. EU je ta proces začela oktobra 2018 v Ženevi. Podlaga za ta pristop je bila namera, da se v prihodnje v celoti ohrani obstoječi obseg vsake tarifne kvote, vendar se razdeli na dve ločeni carinski območji: na EU27 in Združeno kraljestvo.
            
            
               Paragvaj ima tarifno kvoto 1 000 ton za visokokakovostno goveje meso (zaporedna številka 094455), ki ni vključena na seznam EU v okviru STO. Ta tarifna kvota je bila pomotoma vključena v postopek porazdelitve in se je tako na strani EU27 znižala na 711 ton, ne da bi na strani Združenega kraljestva bila dodeljena ustrezna količina. 
            
            
               To pomeni, da se je dostop do trga Paragvaja s 1. januarjem 2021 zmanjšal s 1 000 ton na 711 ton.
            
            
               Cilj te uredbe o spremembi je ponovna vzpostavitev pravilne količine EU27 (1 000 ton) za tarifno kvoto 094455.
            
            
            
               •Skladnost z veljavnimi predpisi s področja zadevne politike
            
            
               
                  Ta pobuda je v skladu z ukrepi EU, ki se izvajajo za zagotovitev, da se posledice izstopa Združenega kraljestva iz EU obravnavajo na urejen način.
               
            
            
               •Skladnost z drugimi politikami Unije
            
            
               
                  Enako kot zgoraj.
               
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               
                  Člen 207(2) Pogodbe o delovanju Evropske unije (PDEU).
               
            
            
               •Subsidiarnost (za neizključno pristojnost) 
            
            
               
                  Skupna trgovinska politika je v izključni pristojnosti Unije.
               
            
            
               •Sorazmernost
            
         
         
            
               
                  Predvideni ukrep je edini način za zagotovitev želenega rezultata.
               
            
            
               •Izbira instrumenta
            
            
               
                  Prvotna določba je bila določena z uredbo Evropskega parlamenta in Sveta. Za spremembo je potrebna še ena uredba Evropskega parlamenta in Sveta.
               
            
            
               3.REZULTATI NAKNADNIH OCEN, POSVETOVANJ Z DELEŽNIKI IN OCEN UČINKA
            
            
               •Naknadne ocene/preverjanja primernosti obstoječe zakonodaje
            
            
               
                  Ni relevantno.
               
            
            
               •Posvetovanja z deležniki
            
            
               
                  Ni relevantno.
               
            
            
               •Zbiranje in uporaba strokovnih mnenj
            
            
               
                  Ni relevantno.
               
            
            
               •Ocena učinka
            
            
               
                  Ni relevantno.
               
            
            
               •Primernost in poenostavitev ureditve
            
            
               
                  Ni relevantno.
               
            
            
               •Temeljne pravice
            
            
               
                  Predlog nima učinka na temeljne pravice. 
               
            
            
               4.PRORAČUNSKE POSLEDICE
            
            
               
                  Ni relevantno.
               
            
            
               5.DRUGI ELEMENTI
            
            
               •Načrti za izvedbo ter ureditev spremljanja, ocenjevanja in poročanja
            
         
         
            
               
                  Ni relevantno.
               
            
            
               •Obrazložitveni dokumenti (za direktive)
            
            
               
                  Ni relevantno.
               
            
            
               •Natančnejša pojasnitev posameznih določb predloga
            
            
               
                  Člen 1 spreminja Uredbo (EU) 2019/216 Evropskega parlamenta in Sveta z namenom preprečitve porazdelitve tarifne kvote z zaporedno številko 094455.
               
               
                  Člen 2 določa začetek veljavnosti Uredbe, in sicer sedem dni po objavi v Uradnem listu Evropske unije.
               
            
            
               2021/0146 (COD)
            
            
               Predlog
            
            
               UREDBA EVROPSKEGA PARLAMENTA IN SVETA
            
            
               o spremembi Uredbe (EU) 2019/216 Evropskega parlamenta in Sveta glede tarifne kvote Unije za visokokakovostno goveje meso iz Paragvaja 
               
            
               EVROPSKI PARLAMENT IN SVET EVROPSKE UNIJE STA –
            
            
               ob upoštevanju Pogodbe o delovanju Evropske unije in zlasti člena 207(2) Pogodbe,
            
            
               ob upoštevanju predloga Evropske komisije,
            
            
               po posredovanju osnutka zakonodajnega akta nacionalnim parlamentom,
            
            
               v skladu z rednim zakonodajnim postopkom,
            
            
               ob upoštevanju naslednjega:
            
            
               (1)Po izstopu Združenega kraljestva iz Unije sta Unija in Združeno kraljestvo uradno obvestila druge članice Svetovne trgovinske organizacije (STO), da bo njuna trenutna raven dostopa do trga ohranjena, vendar porazdeljena med Unijo in Združeno kraljestvo. Metodologija za to porazdelitev in nove količine za EU27 so določene v Uredbi (EU) 2019/216 Evropskega parlamenta in Sveta
                  1
               .
            
            
               (2)Stopnje tarifnih kvot Unije, ki niso del seznama koncesij in obveznosti Unije, se ne bi smelo porazdeliti.
            
            
               (3)Uredba Sveta (ES) št. 1149/2002
                  2
                odpira uvozno tarifno kvoto 1 000 ton visokokakovostnega svežega, ohlajenega ali zamrznjenega govejega mesa. Čeprav ta tarifna kvota ni bila vključena na seznam Unije v okviru STO, je bila z Uredbo (EU) 2019/216 nepravilno porazdeljena, zaradi česar se je njen obseg zmanjšal z začetkom uporabe 1. januarja 2021. Zato bi bilo treba obnoviti prvotno količino navedene tarifne kvote.
            
            
               (4)Uredbo (EU) 2019/216 bi bilo treba zato ustrezno spremeniti –
            
         
         
            
               SPREJELA NASLEDNJO UREDBO:
            
            
               Člen 1
            
            
               V delu A Priloge k Uredbi (EU) 2019/216 se črta vrstica, ki se nanaša na zaporedno številko 094455 (visokokakovostno goveje meso, sveže, ohlajeno ali zamrznjeno iz Paragvaja).
            
            
               Člen 2
            
            
               Ta uredba začne veljati sedmi dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju,
            
            
               
                  Za Evropski parlament
                        Za Svet
               
               
                  predsednik
                        predsednik
               
            
         
         
            
                  
                     (1)
                  
                        Uredba (EU) 2019/216 Evropskega parlamenta in Sveta z dne 30. januarja 2019 o porazdelitvi tarifnih kvot, vključenih na seznam Unije v okviru STO, po izstopu Združenega kraljestva iz Unije in o spremembi Uredbe Sveta (ES) št. 32/2000 (UL L 38, 8.2.2019, str. 1).
               
               
                  
                     (2)
                  
                        Uredba Sveta (ES) št. 1149/2002 z dne 27. julija 2002 o odprtju avtonomne tarifne kvote za uvoz visokokakovostnega govejega mesa (UL L 170, 29.6.2009, str. 13).